ஜீவா, சில தோல்விகளைத் தொடர்ந்து, கண்டிப்பாக வெற்றி பெற வேண்டும் என்பதற்காக, ஆபத்தில்லாத கதையைத் தேர்ந்தெடுத்திருக்கிறார். அவருக்கென்று மிகப்பெரிய முக்கியத்துவமா, உணர்வுப்பூர்வமாக நடிக்க வேண்டிய அவசியமோ இல்லாத கதை. அந்த அளவுக்கு நடித்திருக்கிறார். சில நாட்களுக்குப் பிறகு ஸ்ரீ திவ்யா. அழகாக இருக்கிறார். சூரி, சில படங்களாக கோபம் வருமாறு நகைச்சுவை செய்து வந்தது சற்று மாறி, இந்தப் படத்தில் சிரிப்பை உண்டாக்குகிறார். ராதிகா, ராதா ரவி இருவரின் நடிப்பில் மிகச் சிறந்தவர்கள் என்பதை இதிலும் காட்டியிருக்கின்றனர். ஆனால், அவர்களையும் பெரிதாய் பயன்படுத்தாமல், மேலோட்டமாகவே பயன்படுத்தியிருக்கிறார் இயக்குனர். மற்ற நகைச்சுவைகள் நன்றாகவே சிரிக்க வைத்திருக்கும் பொழுது, எதற்காக தம்பி ராமையா - தேவதர்ஷினியின் இரட்டை அர்த்த வசனங்கள்? அதுவும் ரசிக்கும்படி இல்லாமல் சளிக்கும்படி இருக்கின்றன.